open-index/open-wikipedia-markdown huggingface dataset:
பாண்டியன் இலவந்திகைப்பள்ளித் துஞ்சிய நன்மாறன்

**பாண்டியன் இலவந்திகைப்பள்ளித் துஞ்சிய நன்மாறன்** சங்ககாலப் பாண்டிய மன்னர்களில் ஒருவன். இவனை ஐந்து புலவர்கள் பாடியுள்ளனர். 
*மதுரை மருதன் இளநாகனார் இவனுக்கு அறிவுரை கூறுகிறார். அரசன் வெற்றி படையால் அமைவது அன்று. அறநெறியால் அமைவது. தமர் என்றும், பிறர் என்றும் பார்க்காமல் ஞாயிறு போல் வெம்மளயும், திங்கள் போல் தண்மையும், மழை போல் கொடையும் உடையவனாக விளங்குவாயாக என அறிவுறுத்துகிறார்.
*மதுரைக் கணக்காயனார் மகனார் நக்கீரனார் இவனை நாற்பெருங் கடவுள்களோடு ஒப்பிட்டுப் புகழ்கிறார்.
#இவன் சினத்தால் ஏற்றூர்தி, செஞ்சடை, கணிச்சி(சூலம்) கொண்ட மணிமிடற்றோனை (சிவன், கூற்று) ஒத்தவன்.
#இவன் வலிமையில் சங்கு போன்ற மேனியும், நாஞ்சில் (கலப்பை)ப் படையும், பனைமரக் கொடியும் கொண்ட பலராமன் போன்றவன். 
#இவன் புகழில் மணிநிற மேனியும், கருடப்புள் ஊர்தியும் கொண்ட திருமாலை ஒத்தவன்.
#இவன் நினைத்ததை முடிப்பதில் மயில் ஊர்தியும், மயில் கொடியும் கொண்ட செய்யோன் (முருகன்) போன்றவன்.
*காவிரிப்பூம்பட்டினத்துக் காரிக்கண்ணனார் இவனது போர் வெறியைத் தணிக்கும் பாடல் ஒன்றைப் பாடியுள்ளார். உன் வீரர்கள் பகைவர் வயலைக் கவர்ந்துகொண்டாலும் கவர்ந்துகொள்ளட்டும். ஊரை எரி ஊட்டினாலும் ஊட்டட்டும். வாள் பகைவரை வீழ்த்தினாலும் வீழ்த்தட்டும். அவர்களது காவல்மரத்தை மட்டும் வெட்டவேண்டா. உன் யானைகளைக் கட்ட அவை உதவும்.
*ஆவூர் மூலங்கிழார் இவனை வாழ்த்திப் பாடிவிட்டுப் பரிசிலை அவனது மனைவியிடம் பெற்றுக்கொள்வதாகக் குறிப்பிடுகிறார். இது அரசியின் கொடைத்திறத்தைக் காட்டுவதாக உள்ளது.
*வடம வண்ணக்கன் பேரி சாத்தனார் இவனது மனைவியையும், மகனையும் வாழ்த்திப் பாடித் தனக்குப் பரிசில் நல்கும்படி வேண்டுகிறார். இவனது மனைவி, கழுத்தில் ‘சேயிழை’ அணிந்திருந்தாள் என இவர் குறிப்பிடுவது அவளது தாலியைக் குறிப்பதாகலாம். இவன் செல்வத்தை விரும்பாதவன். ஆல் அமர் கடவுள் அன்ன நின் செல்வம் 

## அடிக்குறிப்பு

பகுப்பு:சங்ககாலப் பாண்டியர்
போயர்

**போயர்** (*Boyar*) என்பவர்கள் தென்னிந்தியாவில் வாழுகின்ற ஒரு சாதியினர் ஆவர். இவர்களது தாய் மொழி தெலுங்கு ஆகும். 

இவர்கள் ஒரிசாவில் இருந்து வந்தவர்கள் எனப்படுகிறது. போயர் என்னும் பெயர் *மாலர்*களின் உட்பிரிவாகவும், *ஏகாரி*களுக்குரிய பெயராகவும், ஒட்டர்களின் பட்டப் பெயராகவும், *சவர* இனத்தவரின் சமய சடங்குகளை செய்பவராகவும் உள்ளது. ஒரிய மொழி பேசும் *பாவுரியர்* அல்லது *பவுரி* என்பவர் பல்லக்குத் தூக்குவதைத் தம் குலத் தொழிலாக கொண்டிருந்தனர். இதனால் *போயி*, *போயன்* என்பன பல்லக்குத் தூக்குபவர் என்ற பொருளைத் தரக்கூடியது என்று தெரிகிறது. இந்த *போயி* என்னும் சொல் *வேயி* என்ற சொல்லின் திரிபாக இருக்கலாம் எனப்படுகிறது. மலை மேலிருந்து பல்லக்குக்குத் தேவையான மூங்கிலைக் கொண்டுவரும் தொழிலைச் செய்தவர்களாதலால் வேணி - போயி என்று அழைக்கப்பட்டிருக்கலாம்.

## வரலாறு
போயர்கள் ஒட்டர் சாதியில் இருந்து பிரிந்தவர்களாக தெரிகிறது. போயரும் ஒட்டரும் தெலுங்கை தாய்மொழியாக கொண்டவர்கள்.  முன்பு ஒட்டர் என்று அழைக்கப்பட்டவர்கள், இப்போது போயர் என்று அழைத்துக் கொள்கின்றனர். அரசு ஆவணங்களிலும் போயர் என்றே குறித்துக் கொள்கின்றனர். முந்தைய தருமபுரி மாவட்டத்தில் இவர்களின் ஊர்பெயர்கள், தெருப் பெயர்கள் பல ஒட்டம்பட்டி, ஒட்டத்தெரு போன்று *ஒட்ட* என்ற அடைமொழியுடனே காணப்படுகிறன. ஆனால் அங்கு வாழ்பவர்கள் அனைவரும் தங்களை *போயர்* என்றே அழைத்துக் கொள்கின்றனர். பதினாறாம் நூற்றாண்டுகளில் போயர் என்பது வழக்கில் இல்லை. 

தருமபுரி பகுதியில் *குடி போயர், தேச போயர், காப்ரி போயர், பள்ளி போயர், ஜோகி போயர், ராஜூ போயர், ராஜகுல போயர், படே போயர், சின்ன போயர், சுண்ணாம்பு போயர்* போன்ற பிரிவினர் வசிக்கின்றனர்.    

போயர்கள் விஜயநகரப் பேரரசு காலத்தில் அவர்களின் படைகளுடன், தமிழ்நாட்டுக்கு வந்து குடியேறியதாக தெரிகிறது. இவர்கள் பெரும்பாலும் கல் உடைக்கும் தொழில், சுண்ணாம்புக் கல் தயாரிக்கும் தொழில் போன்றவற்றில் ஈடுபடுகின்றனர்.

## இன்றைய நிலை
போயர்களை நடுவண் அரசு பிற பிற்படுத்தப்பட்டோர் பட்டியலிலும், ஆந்திரப்பிரதேசத்தில் பின்தங்கிய சமூக வகுப்பினராக ஏ பட்டியலிலும் அறிவித்துள்ளனர், மற்றும் தமிழகத்தில் போயர்கள் (Boya, Boyas, Boyer / Boyar) எனக் குறிப்பிட்டு பிற்பட்ட மற்றும் மிகவும் பிற்பட்ட பட்டியலில் உள்ளனர்.

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
இலை உதிர்ப்பி

**இலை உதிர்ப்பி** (*Defoliant*) எனப்படுவது இலைகளை வாட வைத்து விழச்செய்யும் ஒரு வேதியியல் பொருள் ஆகும். இதற்கு மிகச் சிறந்த உதாரணமாக வியட்நாம் போரில் (1961-1970) ஐக்கிய அமெரிக்காவால் பயன்படுத்தப்பட்ட, மிகவும் நச்சுத்தன்மை வாய்ந்த ஏஜன்ட் ஒரேஞ்சைக் குறிப்பிடலாம். இது போரில் மட்டுமல்லாமல் பருத்தி உற்பத்தியில் பருத்தி அறுவடையை இலகுபடுத்தவும் உதவும்.

## மேற்கோள்கள்

## வெளி இணைப்புகள்
* Defoliants and Desiccants by Frederick M Fishel, புளோரிடா பல்கலைக்கழகம்

பகுப்பு:வேதிப் பொருட்கள்
சு. ப. உதயகுமார்

**சு. ப. உதயகுமார்** (ஆங்கிலம்:S. P. Udayakumar) இவர் இந்தியாவின், தமிழ்நாட்டில், நாகர்கோவிலை பிறப்பிடமாக கொண்டவர். இவர் எழுத்தாளரும், அணு உலைக்கெதிரான செயற்பாட்டாளரும் ஆவார். 1989-ஆம் ஆண்டு முதல் 2000 வரை அமெரிக்காவிலுள்ள நோட்ரே டேம் பல்கலைக்கழகங்களத்தில் அமைதிக் கல்வியில் முதுகலைப் பட்டமும், அவாய் பல்கலைக்கழகத்தில் அரசியல் அறிவியல் துறையில் முனைவர் பட்டமும் பெற்றார். பின்பு எதியோப்பியாவில் பள்ளி ஆசிரியராக பணிபுரிந்தவர்.  இவர் தற்போது கூடங்குளம் அணு ஆலைக்கு எதிரான போராட்டக் குழுவின் தலைவராக உள்ளார். இவர் பச்சைத் தமிழகம் என்ற கட்சியின் மாநிலத் தலைவராவார்.

## வாழ்க்கைக் குறிப்பு
முனைவர் சுப. உதயகுமாரன் யூன் 8, 1959 அன்று நாகர்கோவிலில் திரு. சு. பரமார்த்தலிங்கம், திருமதி. சு. பொன்மணி அவர்களுக்கு மகனாகப் பிறந்தார். மதுரை மற்றும் கேரளா பல்கலைக்கழகங்களில் கணிதத்தில் இளங்கலைப் பட்டமும், ஆங்கில இலக்கியத்தில் முதுகலைப் பட்டமும் பெற்றார். பின்னர் எத்தியோப்பியா நாட்டில்  ஆங்கில ஆசிரியராக ஆறாண்டுகள் பணியாற்றினார். 1989-ஆம் ஆண்டு முதல் 2000 வரை அமெரிக்காவிலுள்ள நோட்ரே டேம் பல்கலைக்கழகங்களத்தில் அமைதிக் கல்வியில் முதுகலைப் பட்டமும், அவாய் பல்கலைக்கழகத்தில் அரசியல் அறிவியல் துறையில் முனைவர் பட்டமும் பெற்றார்.

சமூக-அரசியல்-பொருளாதாரப் பிரச்சினைகள் குறித்து பல நூல்களும், கட்டுரைகளும் எழுதியிருக்கும் உதயகுமார் சுமார் 25 நாடுகளுக்குச் சென்று சர்வதேச மாநாடுகளில் பேசியிருக்கிறார். உலகெங்குமுள்ள பல பல்கலைக்கழகங்களில் கற்பித்திருக்கிறார். தமிழ், ஆங்கிலம், மலையாளம் மொழிகளை சரளமாகப் பேசுவார். இவருக்க்கு இந்தி, அம்காரிக், எசுப்பானிய மொழிகள் ஓரளவு தெரியும்.

இவர் பெற்றோர் மனைவி திருமதி. மீரா உதயகுமார் மற்றும் குழந்தைகளுடன் நாகர்கோவில் நகரில் வாழ்கிறார். செல்லப் பிராணிகளையும், புத்தகங்களையும், கறுப்புத் தேநீரையும் அதிகம் விரும்பும் உதயகுமார், படிப்பதிலும், எழுதுவதிலும், அணுத் தீமையற்ற உலகை நிறுவுவதிலும் ஆர்வம் கொண்டவர்.

## மேற்கோள்கள்

## வெளி இணைப்புகள்
* யார் இந்த உதயகுமார்?  (பாரத் போஸ்ட்)
* கீற்று

பகுப்பு:வாழும் மக்கள்
பகுப்பு:இந்திய சமூகசேவகர்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:தமிழ்நாட்டில் கருத்து வெளிப்பாட்டுச் சுதந்திரம்
பகுப்பு:தமிழ் சுற்றுச்சூழல் செயற்பாட்டாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:கன்னியாகுமரி மாவட்ட மக்கள்
பயணி

**பயணி ** (*passenger*) என்ற சொல் ஓர் உந்தில் பயணம் செய்யும் நபரைக் குறிக்கிறது. இது வண்டி ஓட்டுநரையும் வண்டியில் பணி புரிபவரையும் குறிக்காது.  
இரண்டு வகைகளில் இந்தச் சொல் பயன்படுத்தப்படுகிறது:
*முதலாவதாக ஓர் தானுந்து அல்லது சிற்றூர்திகளில் பயணிப்பவரைக் குறிக்கும். இந்த ஊர்திகளில் பயணிகள் தங்கள் பயணத்திற்கு கட்டணம் செலுத்தியோ செலுத்தாமலோ பயணம் செய்பவராக இருப்பார்கள்.
*இரண்டாவதாக தங்கள் பயணத்திற்காக கட்டணம் செலுத்தி  பேருந்துகள், தொடர்வண்டிகள், வானூர்திகள், மற்றும் கப்பல்களில் பயணம் மேற்கொள்பவர்களைக் குறிப்பதாகும். இவ்வகை ஊர்திகளில் பயணிக்கும் பணியாளர்கள் பயணிகளாக கருதப்படுவதில்லை.

பெரும்பாலான நாடுகளில் இப்பயணங்களை நடத்தும் நிறுவனங்களுக்கு தங்கள் ஊர்திகளில் பயணிக்கும் பயணிகளுக்கு கொடுக்க வேண்டிய வசதிகள் குறித்து சட்ட கட்டுப்பாடுகள் உண்டு. 

 

பகுப்பு:போக்குவரத்து
பாதுகாப்பு

**பாதுகாப்பு** (*Defense*) என்பது பொதுவாக ஒரு முன் எச்சரிக்கை நடவடிக்கையாகும். நமது வாழ்க்கையின் அனைத்து செயல்பாடுகளுக்கும் பாதுகாப்பு என்பது பெரிதும் அவசியமாகக் கருதப்படுகிறது. நாம் நமது செயற்பாட்டிலோ அல்லது வேறு செயல்பாட்டிலோ பாதுகாப்பு செயல்முறைகளை பின்பற்றாவிடின் பின் விளைவுகளை தரக்கூடும். அவை உயிர்ச்சேதம், அங்க இழப்பு, இயற்கை அழிவு, பொருளாதாரச் சேதம், போன்ற பல அழிவுகளை உருவாக்கலாம். இது போன்ற அழிவுகள் பாதுகாப்பு முன் எச்சரிக்கை குறைபாடு காரணமாகவே பொதுவாகக் காணக்கூடியதாக உள்ளன. இது போன்ற பல இழப்புகளில் இருந்து முன் எச்சரிக்கையாக அல்லது கவனமாக இருப்பதற்குப் பாதுகாப்பு என்ற முன் எச்சரிக்கை செயற்பாட்டை நாம் பின்பற்ற வேண்டும்.

## பாதுகாப்பு செயற்பாடு
பாதுகாப்பு செயற்பாடானது ஒவ்வொரு செயல்முறைக்கும் ஏற்றவாறு மாறுபடும். அதே வேளை பாதுகாப்பு செயல்முறையானது ஒவ்வொரு நாட்டுச் சட்டத்தின் அடிப்படையிலும், அதேவேளை வேறு பல பாதுகாப்பு செயல்முறைகளும் நமக்குப் பயனுள்ளனவாக இருக்கும். அத்தோடு இந்த பாதுகாப்பு செயல்முறையானது அனைத்து சந்தர்ப்பங்களிலும் நமக்கு உதவும் என்று நம்ப முடியாமலும் உள்ளன. ஆனாலும் பாதுகாப்புச் செயல்முறைகளைப் பின்பற்றுவதன் மூலம் பாரிய அழிவுகளில் இருந்து நம்மை குறிப்பிட்ட அளவில் காப்பாற்றலாம் என்பது திடம். ஒரு சில பாதுகாப்பு நடைமுறைகள் பின்வருமாறு:

* தற்காப்பு
* தற்காப்பு உரிமைகள்
* உலகப் பாதுகாப்பு
* நாட்டுப் பாதுகாப்பு
* மக்கள் பாதுகாப்பு
* இயற்கை வளப் பாதுகாப்பு
* பொருளாதாரப் பாதுகாப்பு
* தொழில் நுட்பப் பாதுகாப்பு
* இரகசியப் பாதுகாப்பு
* மொழிப் பாதுகாப்பு
* சட்டவியல் பாதுகாப்பு

இது போன்ற மேலும் பல பாதுகாப்பு நடைமுறைகளையும் காணலாம்.

## தந்திரோபாயம், தற்காப்பு, அரசியல் நடவடிக்கைகள் அல்லது குழுக்கள்
* படைத்துறை, படைகள் முதன்மையாக போரை நோக்கமாகக் கொண்டது
* ஆயுத உற்பத்தித் துறை, ஆயுதங்கள் மற்றும் இராணுவ தொழில்நுட்பத்தை தயாரித்து விற்கும் தொழில்
* தற்காப்பு, தன்னை தற்காத்துக் கொள்ள சக்தியைப் பயன்படுத்துதல்
* ஹகானா (எபிரேயம்: "பாதுகாப்பு"), பிரித்தானிய பாலஸ்தீனத்தில் ஒரு துணை ராணுவ அமைப்பு

## விளையாட்டுகள்
** தடுப்பாட்ட வீரர், எதிரணி அணி கோல்களை அடிப்பதைத் தடுப்பதே முதன்மைப் பணி
** பாதுகாப்பான மட்டையாட்டம்- ஆட்டமிழக்காமல் மட்டையாட்டம் விளையாடும் முறை

## பிற பயன்கள்
* சதுரங்கத் திறப்பு, கருப்புக் காய்களைக் கொண்டு சதுரங்க ஆட்டத்தை தொடங்குவது
* பாதுகாப்புப் பொறிமுறைகள், பதட்டத்தை குறைக்கும் மயக்க உளவியல் வழிமுறைகள்

பகுப்பு:தற்காப்புக் கலைகள்
சிசுடைன் சிற்றாலய உட்கூரை

[thumb|300px|''[ஆதாமின் உருவாக்கம்|ஆதாமின் உருவாக்கத்திலிருந்து* விவரங்கள்]] 
[[படிமம்:Michelangelo Buonarroti 014.jpg|thumb|300px|சிசுடைன் சிற்றாலய உட்புறத்தில் காணப்படும் உட்கூரையும் சுவரோவியங்களும்]]

*'சிசுடைன் சிற்றாலய உட்கூரை*' (*Sistine Chapel ceiling'') என்பது திருத்தந்தை இரண்டாம் ஜூலியுஸினால் அதிகாரமளிக்கப்பட்டு, 1508 ம் ஆண்டு முதல் 1512 ம் ஆண்டுக்கு இடைப்பட்ட காலத்தில் மைக்கலாஞ்சலோவினால் தீட்டப்பட்ட, சிசுடைன் சிற்றாலயத்தில் அமைந்துள்ள, உயர் மறுமலர்ச்சிக் கலையின் சுதை ஓவியங்கள் ஆகும். இந்த உட்கூரை, திருத்தந்தை நான்காம் சிக்ஸ்துவினால் 1477 க்கும் 1480 க்கும் இடைப்பட்ட காலத்தில் வத்திக்கான் நகரில் கட்டப்பட்ட  திருத்தூதரக அரண்மனையின் அருகே அமைந்துள்ளது. இவ்வாலயம் புதிய திருத்தந்தையைத் தேர்ந்தெடுக்கக் கூடும் இடத்திலும், பல முக்கிய வழிபாடுகள் நடைபெறும் இடத்திலும் அமைந்து உள்ளது.

## குறிப்புகள்

## வெளி இணைப்புகள்

* Vatican Museum
** 3-D interior view
* Visual/Interactive Tour of the Sistine Chapel Ceiling and upper walls, with identifications and detail images
* Models of wax and clay used by Michelangelo in making his sculpture and paintings

பகுப்பு:ஓவியங்கள்
சாலியமங்கலம்

**சாலியமங்கலம்** (*Saliyamangalam*) என்பது இந்திய மாநிலமான தமிழ்நாட்டின் தஞ்சாவூர் மாவட்டம் பாபநாசம் வட்டத்தில் இருக்கும் ஒரு ஊர் ஆகும். 

## இவ்வூரின் சிறப்பு
தமிழ்நாட்டில் பாகவத மேளா நடைபெறும் இரண்டு இடங்களில் இதுவும் ஒன்று. மற்றொன்று மேலத்தூர்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
மரியாயின் சேனை

thumbnail|மரியாவின் சேனைக்கூட்டத்தில் பயன்படுத்தப்படும் மரியாவின் பீடம். சிலையின் வலப்புறம் சேனையின் சின்னம் உள்ளதைக் காண்க
**மரியாவின் சேனை** (Legion of Mary) கத்தோலிக்க திருச்சபையில் தன்னார்வம் கொண்ட பொது நிலையினரால் நடத்தப்படும் இயக்கமாகும். இது அயர்லாந்து நாட்டின் தலைநகரான டப்லினில் ஃபிராங் டாஃப் என்ற பொது நிலையினரால் தொடங்கப்பட்டது. இப்போது கத்தோலிக்க திருச்சபையில் பொதுநிலையினரால் நடத்தப்படும் மிகப்பெரிய அமைப்பாக உருவெடுத்துள்ளது. இதில் தற்போது ஏறத்தாழ 30 லட்சம் பேர் உறுப்பினராக உள்ளனர். அதிக உறுப்பினர்களைக் கொண்டுள்ள நாடுகளாக தென்கொரியா, அர்கெந்தீனா, பிரேசில், பிலிப்பீன்சு ஆகியவை உள்ளன.

## வடிவமைப்பு
மரியாவின் சேனை பங்கை அடிப்படையாகக் கொண்ட அடிமட்ட அமைப்பு **பிரசீடியம்**. 3-20 நபர்களை உறுப்பினர்களாக கொண்ட பிரசீடியங்கள் வாரந்தோறும் கூட்டங்கள் பிரசீடிய உறுப்பினர்களால் நடத்தப்படுகிறது. பல பிரசீடியங்கள் ஒன்றிணைந்த அமைப்பு **க்ரீயா** ஆகும். பல க்ரீயாக்கள்  ஒன்றிணைந்த அமைப்பு **கொமித்சியம்** ஆகும். பல கொமித்சியங்கள் ஒன்றிணைந்த அமைப்பு **செனட்டஸ்** ஆகும். பல செனட்டஸ் ஒன்றிணைந்த அமைப்பான **கொன்சிலியம்** மரியாவின் சேனையின் மிக உயர்ந்த அமைப்பாகும். இது டல்பின், அயர்லாந்தில் அமைந்துள்ளது.

## வரலாறு

## வெளியிணைப்புகள்
* அமைப்பின் இணையதளம்

பகுப்பு:கிறித்தவ இறையியல்
பகுப்பு:கத்தோலிக்க பக்த சபைகள்
பகுப்பு:அன்னை மரியா
பகுப்பு:கிறித்தவ அமைப்புகள்
நன்மாறன், சித்திரமாடத்துத் துஞ்சிய பாண்டியன்

**பாண்டியன் சித்திரமாடத்துத் துஞ்சிய நன்மாறன்** சங்ககாலப் பாண்டிய மன்னர்களில் ஒருவன். 

புலவர் மதுரைக் கூலவாணிகன் சீத்தலைச் சாத்தனார் இவனை ஞாயிற்றோடும், திங்களோடும் ஒப்பிட்டுப் பாடியுள்ளார். பாடலில் இவனைத் ‘தகைமாண் வழுதி’ எனக் குறிப்பிடுகிறார். மார்பில் முத்தாரம் அணிந்திருப்பானாம். இவன் கைகள் நீளமானதாக இவனது முழங்காலுக்குக் கீழ்த் தொங்குமாம். தாள் தோய் தடக்கை. பொய் சொல்லத் தெரியாதவனாம். தேற்றாய் அம்ம பொய்யே பகைவரை ஞாயிறு போல் எரிப்பவனாம். தன் குடிமக்களைத் திங்கள் போல் குளுமை தந்து காப்பவனாம்.

பாடல் குறிப்பில் இவன் பெயர் ‘நன்மாறன்’  என உள்ளது. பாடலுலோ இவன் ‘தகைமாண் வழுதி’ எனப் போற்றப்படுகிறான். எனவே இவன் ‘மாறன் வழுதி’ எனவும் அழைக்கப்பட்டிருக்கிறான் எனத் தெரிகிறது.

மாறன் வழுதி என்னும் மற்றொரு மன்னன் கூடகாரத்துத் துஞ்சியவன் ஆதலால் இருவரையும் ஒருவர் எனக் கொள்ள முடியவில்லை.

## அடிக்குறிப்பு

பகுப்பு:பாண்டிய அரசர்கள்
பகுப்பு:சங்ககாலப் பாண்டியர்
சுந்தர பாண்டியன் (திரைப்படம்)

**சுந்தர பாண்டியன்** 2012ல் சசிகுமார் தயாரிப்பிலும் நடிப்பிலும் வெளிவந்த திரைப்படமாகும். இதில் சூரி, இனிகோ பிரபாகரன், அப்புக்குட்டி, விஜய் சேதுபதி போன்றோர் நடித்துள்ளனர்.

## கதை சுருக்கம்

தன் நண்பன் அன்பு (இனிகோ பிரபாகரன்) நான்கு மாதங்களாய் ஒரு தலையாய்க் காதலித்து வரும் அர்ச்சனாவுடன்( லட்சுமி மேனன் ) அவரைச் சேர்த்து வைக்க முயல்கிறார் கண்டமனூர் பெரிய வீட்டுப் பையன் சுந்தரபாண்டியன் (சசிகுமார்). அர்ச்சனாவை சுந்திரபாண்டியனின் நண்பனின் நண்பனும் ஒரு தலையாகக் காதலிக்கிறான். நண்பனின் காதலை அர்ச்சனாவுக்குச் சொல்லப்போகும் சுந்தரபாண்டியனிடம் தான் அவரைத்தான் காதலிப்பதாக அர்ச்சனா சொல்கிறார். அதை அவரும் அவர் நண்பரும் ஏற்றுக்கொள்கிறார்கள். ஆனால் நண்பனின் நண்பன் (அப்புக்குட்டி) ஏற்றுக்கொள்ள மறுக்கிறார். அவர்களுக்குள் நடந்த சண்டையில் அவர் பேருந்திலிருந்து தவறி விழுந்து இறந்து விடுகிறார். அப்பழி சுந்தரபாண்டியன் மேல் விழுந்து அவர் சிறை செல்ல நேருகிறது. காதல் செய்தி பெண் வீட்டாருக்குத் தெரிந்துவிட அவருக்குத் திருமண ஏற்பாடுகள் நடக்கின்றன. அதன்பிறகு வரும் பிணக்குகளும் அவர்கள் எவ்வாறு இணைந்தார்கள் என்பதை சொல்லியிருக்கிறார், இயக்குநர்.

## பாடல்கள்

## வெளி இணைப்புகள்
* சுந்தரபாண்டியன் விமர்சனம்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:சசிகுமார் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:லட்சுமி மேனன் நடித்த திரைப்படங்கள்
பாண்டியன் கூடகாரத்துத் துஞ்சிய மாறன்வழுதி

**பாண்டியன் கூடகாரத்துத் துஞ்சிய மாறன்வழுதி** சங்ககாலப் பாண்டிய மன்னர்களில் ஒருவன். பாண்டியன் இலவந்திகைப்பள்ளித் துஞ்சிய நன்மாறன்அல்லது பாண்டியன் சித்திரமாடத்துத் துஞ்சிய நன்மாறன் ஆகிய இரண்டு பாண்டியருள் ஒருவனது மகன் இவன் எனலாம். ‘மாறன்வழுதி’ என்னும் பெயர் இதனை உணர்த்துகிறது. இரண்டு புலவர்கள் இவனது வெற்றியைப் பாராட்டிப் பாடியுள்ளனர். 
*ஐயூர் முடவனார் இவனைச் 'சினப்போர் வழுதி' எனக் குறிப்பிட்டு எப்படி என்று விளக்குகிறார். தமிழ்நாடு சேர சோழ பாண்டியர் மூவர்க்கும் பொது என்று சொல்வதைக்கூட இவன் போறுத்துக்கொள்ள மாட்டானாம். தனக்கே உரியது எனப் போருக்கு எழுவானாம். கடல் பொங்கினாலும், காட்டுத்தீ பரவினாலும், காற்று மிகுந்தாலும் எதிர்ப்போர் யாரும் இல்லாதது போல இவன் தாக்குதலுக்கு எதிர்நிற்பார் யாரும் இல்லையாம்.
*மருதன் இளநாகனார் இவனை ‘இயல்தேர் வழுதி’ எனக் குறிப்பிட்டு, வடபுல மன்னர்களை வென்றார் என்கிறார். இவன் வென்ற ஊர்களில் தூண்கடவுள்களுக்குப் பலியிடுவோர் யாரும் எல்லாததால் கடவுள்கள் தூணை விட்டுப் போய்விட்டனவாம். அந்த இடங்களில் முன்பு நரைதலை முதியவர்கள் தாயம் விளையாடிய குழிகளில் கானக்கோழி முட்டையிடுமாம்.
## அடிக்குறிப்பு

பகுப்பு:சங்ககாலப் பாண்டியர்
ஆதாமின் உருவாக்கம்

***ஆதாமின் உருவாக்கம்*** அல்லது ***ஆதாமின் படைப்பு*** (*The Creation of Adam*) என்பது ஏறக்குறைய 1511 இல் மைக்கலாஞ்சலோவினால் சிசுடைன் சிற்றாலய உட்கூரையில் வரையப்பட்ட சுதை ஓவியங்களில் ஒரு பகுதி ஆகும். இது படைப்பு பற்றிய விவிலிய தொடக்க நூலின் விவரிப்பின் படி முதல் மனிதனான ஆதாமுக்கு கடவுள் உயிர் மூச்சை அளித்ததைச் சித்தரிக்கும் ஓவியமாகும். இது சிஸ்டைன் சிற்றாலய உட்கூரை ஓவியங்களில் சிறப்புமிக்கதும், லியொனார்டோ டா வின்சியின் மோனா லிசாவுடன் ஒப்பிடத்தக்கவாறு புகழ் பெற்றதும் ஆகும். கடவுளினதும் ஆதாமினதும் தொட்டுவிடும் அளவிலுள்ள கைகள் மானிடத்தின் மிகவும் போற்றப்படும் தனி படங்களில் ஒன்றாகவும், எண்ணிக்கையற்ற அளவிலும் கேலிக்குள்ளாக்கப்பட்டு மீளவும் உருவாக்கப்பட்ட படமாகும். லியொனார்டோ டா வின்சியின் இறுதி இராவுணவு, "ஆதாமின் உருவாக்கம்" மற்றும் சிஸ்டைன் சிற்றாலய ஓவியங்கள் என்பன எல்லாக் காலத்திலும் அதிக முறை மீளவும் உருவாக்கப்பட்ட சமய ஓவியங்கள் ஆகும்.

## குறிப்புகள்

## வெளி இணைப்புகள்

பகுப்பு:ஓவியங்கள்
ஏதென்சு கல்விக்கூடம்

***ஏதென்சு கல்விக்கூடம்*** (*The School of Athens*) என்பது இத்தாலிய மறுமலர்ச்சி ஓவியர் ராபியேல் சான்சியோவினால் உருவாக்கப்பட்ட புகழ்பெற்ற சுதை ஓவியங்களில் ஒன்று. இது 1510 க்கும் 1511 க்கும் இடைப்பட்ட காலத்தில் வத்திக்கான் நகரிலுள்ள திருத்தூதரக அரண்மனையின் *ராபியேலின் அறை* என்று அறியப்பட்ட அறையிலுள்ள, ராபியேலின் அணைக்குட்ட சுவரோவிய அலங்கரிப்பின் ஓர் பகுதியாக இது தீட்டப்பட்டது. இவ் ஓவியம் ராபியேலின் தலைசிறந்த படைப்பாகவும் உயர் மறுமலர்ச்சியின் உன்னதமான வடிவத்தின் நிறைவான உருவாக்கமாகவும் நீண்ட காலமாக நோக்கப்படுகின்றது.

## குறிப்புகள்

## வெளி இணைப்புகள்

*The School of Athens, Masterpieces of Western Art, Department of Art History and Archaeology, கொலம்பியா பல்கலைக்கழகம்
*The School of Athens at the *Web Gallery of Art*
*The School of Athens  (interactive map)
*Cartoon of The School of Athens 
*The School of Athens reproduction at UNC Asheville 
*BBC Radio 4 discussion about the significance of this picture in the programme "In Our Time" with Melvyn Bragg.

பகுப்பு:ஓவியங்கள்
பகுப்பு:வத்திக்கான்
சாக்கிரட்டீசுவின் மரணம்

***சாக்கிரட்டீசுவின் மரணம்*** (*The Death of Socrates*) என்பது 1787 இல் பிரான்சிய ஓவியர் ஜாக் லூயிஸ் டேவிட் என்பவரால் வரையப்பட்ட ஓவியமாகும்.

இக்காட்சி ஏத்தென்சில் இருந்தவர்களுக்கு எதிராக தன் கருத்தினைப் பரப்பி, இளையோரின் மனதைக் கங்கப்படுத்தினார் என குற்றம் சுமத்தப்பட்ட கிரேக்க தத்துவஞானி சாக்கிரட்டீசு நஞ்சருந்தி மரிக்கும் நிகழ்வைக் குறிக்கின்றது. இவ் ஓவியம் கிரிட்டோவும் பிளேட்டோவும், இரங்களுடன் கட்டில் ஓரத்தில் அமர்ந்திருப்பதையும் சாக்கிரட்டீசின் முழங்காலைப் பற்றிப் பிடித்திருப்பதையும் சித்தரிக்கின்றது. சாக்கிரட்டீசு தன் மெய்யியல் திறனை விட்டுவிட்டு நாடுகடத்தப்பட அல்லது கெம்லொக் எனப்படும் நச்சுப் பாணத்தைக் குடித்து மரணிக்க என இரு தெரிவுகளைக் கொண்டிருந்தார். சாக்கிரட்டீசு மரணத்தைத் தெரிந்து கொண்டார். இக் காட்சியில், சிவப்பு மேலாடை அணிந்த சீடர் நஞ்சுள்ள குவளையினை துணிவுமிக்க சாக்கிரட்டீசுவிடம் கையளிக்கிறார். சாக்கிரட்டீசுவின் மோட்சத்தை சுட்டிக்காட்டும் கை, அவர் தன் கடவுள்களிடம் பயபக்தியையும் தன் மரணம் பற்றிய பயமற்ற மனப்பான்மையையும் காட்டுகின்றது. இது ராபியேல் சான்சியோவின் ஏதென்சு கல்விக்கூடம் ஓவியத்தின் மத்திய காட்சியின் செல்வாக்குப் போன்றுள்ளது.

இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ் காட்சியகத்தில் இவ் ஓவியம் காட்சிக்கு வைக்கப்பட்டுள்ளது.

## குறிப்புகள்

## வெளி இணைப்புகள்

*''Europe in the age of enlightenment and revolution'', a catalog from The Metropolitan Museum of Art Libraries (fully available online as PDF), which contains material on this painting (see index)
*''The Death of Socrates'' on கூகுள் கலைச் செயல்திட்டம்

பகுப்பு:ஓவியங்கள்
சேரமான் சிக்கற்பள்ளித் துஞ்சிய செல்வக்கடுங்கோ வாழியாதன்

**சேரமான் சிக்கற்பள்ளித் துஞ்சிய செல்வக்கடுங்கோ வாழியாதன்** சங்க காலச் சேர மன்னர்களில் ஒருவன். குண்டுகட் பாலியாதனார் என்னும் புலவர் இவனது பண்புகளைப் பாராட்டிப் பாடியுள்ளார். பதிற்றுப்பத்து நூலில் ஏழாம் பத்தாக உள்ள கபிலரால் பாடப்பட்ட பாடல்கள் செல்வக் கடுங்கோ வாழியாதன் மேலவை, அவன் வேறு, இவன் வேறு எனக் காட்டவே இவனைச் ‘சிக்கற்பள்ளித் துஞ்சிய’ என்னும் அடைமொழி தந்து குறிப்பிட்டுள்ளனர். புகழூர்க் கல்வெட்டு குறிப்பிடும் ‘கோ ஆதன் செல்லிரும்பொறை’ இந்த இருவருள் ஒருவன் எனலாம். 

புலவர் இவனைப் ‘பூழியர் பெருமகன்’ எனக் குறிப்பிடுகிறார். பொருநை ஆறு பாயும் வஞ்சி இவனது தலைநகர் என்கிறார். பகைவர்கள் தந்த திறையை நகைவர்களுக்கு (நண்பர்களுக்கு) வழங்கி மகிழ்ந்தானாம். புலவரின் சிறுமையை மதிப்பிடாமல் தன் பெருமையை எண்ணிப் புலவருக்கு யானைகளைப் பரிசாக வழங்கினானாம். மன்று நிறைய ஆனிரைகளையும், மனை மனையாக உழவர்களையும் வழங்கினானாம்.

## அடிக்குறிப்பு

பகுப்பு:சங்ககாலச் சேரர்
திருப்பம் (இயற்பியல்)

இயற்பியலில் **திருப்பம்** (*moment*) எனும் பதம் வேறுபட்ட பல எண்ணக்கருக்களை விளக்கப் பயன்படுகின்றது. இயற்பியல் கணியம் ஒன்று நீள அலகு ஒன்றினால் பெருக்கப்படுவதைத் **திருப்பம்** என பொதுவில் குறிப்பிடலாம்.

## விளக்கம்

அடிப்படையில், திருப்பம் என்பது புள்ளி ஒன்றுக்கான நீளத்திற்கும் அதன் மீது தாக்கும் பௌதீகக் கணியத்திற்குமிடையிலான பெருக்கமாகும். இந்தப் பௌதீகக் கணியம் விசை,வலு, அல்லது மின்னூட்டமாக இருக்கும்.

: \mu_n = r^n\,Q,

இங்கு Q புள்ளியின் மீது தாக்கும் விசை,வலு, அல்லது மின்னூட்டம்|மின்னூட்டமாக இருக்கும். ஒரு தனிப் புள்ளியில் கணியம் தாக்காத சந்தர்ப்பத்தில் தளத்தில் செலுத்தப்படும் கணியத்தின் தொகையீடு செய்யப்பட்ட பெறுமதி பயன்படும்.
:\mu_n = \int r^n \rho(r)\,dr

இங்கு \rho தாக்கும் கணியத்தின் பரம்பல்.

## விசையின் திருப்பம்
**விசையின் திருப்பம்** எனப்படுவது விசை காரணமாக செகிழ்ச்சியுறாத பொருளொன்றில் ஏற்படும் திரும்பல் விளைவு ஆகும். கணித ரீதியில் ஒரு அச்சு பற்றி பொருளொன்றை திருப்ப முனைகின்ற விசையினதும் விசையின் தாக்கப் புள்ளியில் இருந்து திரும்பல் அச்சுக்கான செங்குத்துத் தூரத்துக்குமான பெருக்கம் திருப்பத்தைத் தரும்.

## மேற்கோள்கள்

பகுப்பு:இயற்பியல் கணியங்கள்
பகுப்பு:நீளம்
பகுப்பு:பெருக்கல்
கட்டமைப்புச் சுமை

**கட்டமைப்புச் சுமை ** (*Structural loads*) அல்லது **வினைகள்** (*actions*) என்பன ஓர் கட்டமைப்புக்கு அல்லது கட்டமைப்புக் கூறுகளுக்கு கொடுக்கப்படும் விசைகள், உருமாற்றங்கள்  அல்லது முடுக்கங்கள் ஆகும்.

இந்தச் சுமைகள் கட்டமைப்பில் தகைவுகள், உருமாற்றங்கள், மற்றும்  இடப்பெயர்ச்சிகளை ஏற்படுத்துகின்றன. இவற்றின் விளைவுகளைக் குறித்த மதிப்பீடு கட்டமைப்புப் பகுப்பாய்வு முறைமைகளின் மூலம் பெறப்படுகின்றன.  கூடுதலான சுமை அல்லது அளவிற்கதிகமான சுமை கட்டமைப்புத் தவறுதலுக்கு வழிகோலுமாகையால்  ஒரு கட்டமைப்பை வடிவமைக்கும்போது  இவை கருத்தில் கொள்ளப்பட வேண்டும். மேலும் இயக்கத்தின்போது இவை கட்டாயமாக கட்டுப்படுத்தப்பட வேண்டும்.

வான்வெளி ஊர்திகள், கடல்வழி கலங்கள் மற்றும்  சரக்காளும் இயந்திரங்கள் போன்ற இயந்திர கட்டமைப்புகள் தங்களுக்கெனத் தனிப்பட்ட கட்டமைப்புச் சுமைகளையும் விசைகளையும் கொண்டுள்ளன.  
 
பொறியாளர்கள் பொதுவாக பதிப்பிக்கப்பட்ட  ஒழுங்குமுறைகள், உடன்பாடுகள், அல்லது வரையறுக்கப்பட்ட விவரக் கூற்றுகளின் அடிப்படையில் கட்டமைப்புச் சுமையை கணக்கிடுகிறார்கள். ஏற்புச் சோதனைக்கும் ஆய்வுகளுக்கும் ஏற்கப்பட்ட தொழில்நுட்பச் சீர்தரங்கள் பயன்படுத்தப்படுகின்றன.

## மேற்கோள்கள்

## வெளி இணைப்புகள்
*Luebkeman, Chris H., and Donald Petting "Lecture 17: Primary Loads". University of Oregon. 1996http://darkwing.uoregon.edu/~struct/courseware/461/461_lectures/461_lecture17/461_lecture17.html 
*Fisette, Paul, and the American Wood Council. "Understanding Loads and Using Span Tables". 1997.http://www.awc.org/technical/spantables/tutorial.htm 

பகுப்பு:குடிசார் பொறியியல்
பகுப்பு:விசையியல்
பகுப்பு:கட்டிடப் பொறியியல்
உந்துபொறி

**உந்துபொறி** (*locomotive*) அல்லது **தொடருந்துப் பொறி** ஒரு  தொடர்வண்டிக்கு நகரும் ஆற்றலை வழங்குகின்ற ஓர் உந்து ஆகும். ஆங்கிலச் சொல்லான *லோகோமோடிவ்* என்பது இலத்தீன மொழியிலிருந்து பெறப்பட்டதாகும். 19ஆம் நூற்றாண்டில் இயக்கப்பட்ட நிலைத்த நீராவி பொறிகளிலிருந்து நகரும் தன்மையுடைய இத்தகைய பொறிகளை வேறுபடுத்த பயன்படுத்தப்பட்டது.

உந்துபொறிக்கு தானாகவே ஏற்றிச் செல்லும் சுமை எதுவும் கிடையாது. இதன் ஒரே செயல்பாடு இருப்புப் பாதைகளில் தொடர்வண்டிகளை இழுத்துச் செல்வதாகும்.  மாறாக சில இருப்புப் பாதை வண்டிகள் சுமைகளை ஏற்றுவதோடு தங்களை தாங்களே இழுத்துச் செல்லும் ஆற்றல் கொண்டவையாக உள்ளன. இவை பொதுவாக உந்துபொறிகள் என அழைக்கப்படுவதில்லை;  *பல்லுறுப்பு தொடர்வண்டி*, *இயக்கி வண்டி* அல்லது *தண்டு தானுந்து* எனப்படுகின்றன. இவை மாநகரப் போக்குவரத்திற்கும் அலுவலர் ஆய்வுகளுக்கும்  பராமரிப்பிற்கும் பயன்படுத்தப்படுகின்றன. சரக்குகளை இவை பொதுவாக ஏற்றிச்செல்வதில்லை.

வழமையாக, உந்துபொறிகள் தொடர்வண்டியை முன்னாலிருந்து இழுக்கின்றன. கூடுதல் பளுவைச் சுமக்க சரக்கத் தொடர்வண்டிகளில் இரண்டு உந்துபொறிகள் இணைக்கப்பட்டு முன்னால் உள்ளது இழுக்க பின்னால் உள்ளது தள்ள இயக்கப்படுகிறது. இவை *இழு-தள்ளு* வண்டிகள் எனப்படுகிறன.

## மேற்கோள்கள்

## வெளி இணைப்புகள்
 
*An engineer's guide from 1891
*Animated engines, Steam Locomotive 
* International Steam Locomotives 
* *Turning a Locomotive into a Stationary Engine*, Popular Science monthly, February 1919, page 72, Scanned by Google Books: http://books.google.com/books?id=7igDAAAAMBAJ&pg=PA72


பகுப்பு:19-ஆம் நூற்றாண்டுக் கண்டுபிடிப்புகள்
மிசுக்கின் (கதைமாந்தர்)

**அரசர் லெவ் நிகோலெவிச் மிசுகின்** (மிசுக்கின்), பிரபல உருசிய எழுத்தாளரான பியோடோர் தசுதாயெவ்சுகி எழுதிய 'தி இடியட்' என்ற கதையின் பிரதான கதைமாந்தர் ஆவார். இக்கதைமாந்தரின் பண்புகளால் கவரப்பட்ட தமிழ்த் திரைப்பட இயக்குநர் சண்முகம் ராசா, தன் பெயரை மிசுகின் என்று மாற்றிக் கொண்டார் என்பது குறிப்பிடத்தக்கது.

## கதைமாந்தர்
உருசிய எழுத்தாளரான தஸ்தாயெவ்ஸ்கி, தன் கதையில் முழுவதும் நல்ல குணத்துடன் கூடிய இயற்கையான மனிதரைப் பற்றி எழுத விரும்பினார். இக்கதையில், அவன் 19ஆம் நூற்றாண்டின் புனித பீட்டர்ஸ்பர்க் சமூகத்தில் முட்டாள் என அழைக்கப்பட்டான். தன் இளம்வயதை சுவிட்சர்லாந்தில் கழிக்கிறான். பள்ளிக்கூடத்திற்கு செல்லாமல் வளரும் இளைஞனாக இருந்தாலும் நற்குணம் கொண்டவனாக வாழ்கிறான். 26 வயதாகும்போது உருசிய நாட்டிற்குத் திரும்புகிறான். புனித பீட்டர்ஸ்பர்க் நகரத்து சமூகத்தில் முட்டாள் என அழைக்கப்படுகிறான், ஆனால் அதீத உணர்ச்சிகளில் கதைமாந்தர்கள் அனைவரையும் மிஞ்சுகிறான். நாசுடாசியா பிலிப்பினோவா பற்றிய அத்தியாயத்தில், இவனது சிறந்த செயல்பாடுகள் பிறருக்கு எப்படி முட்டாள்தனமாகத் தெரிகின்றன என்பதைக் கூறுகிறார் ஆசிரியர். யெபாச்சின் என்னும் அதிகாரியிடம் வேலைதேடிப் போகும் வேளையிலே கன்யா அங்கு வருகிறான். யெபாச்சின், நாசுடாசியாவிடம் காதலை சொல்லுமாறு கன்யாவை ஊக்கப்படுத்துகிறார். கன்யா அவளிடம் சொல்லிவிட்டுத் திரும்புகிறான். கன்யாவிடம் தன் படமொன்றை கொடுத்துவிட்டுச் செல்கிறாள். இருவரும் அப்படத்தை பார்த்து வியக்கின்றனர். அரசன் அப்பெண்ணின் அழகில் மயங்குகிறான். அரசன் பக்கத்து அறைக்குச் சென்று யெப்பாச்சினின் மனைவியையும் மூன்று மகள்களையும் காண்கிறான். பேசிக்கொண்டிருக்கும்வேளையில், அக்லயா என்னும் பெண் (மகள்கள் மூவரில் ஒருத்தி) நாசுடாசியாவைப் போல அழகாய் இருப்பதாகக் கூறுகிறான். இவருக்கு நாசுடாசியாவைப் பற்றித் தெரிந்திருப்பது கண்டு நால்வரும் வியந்தனர். ஆனால், அரசனோ அவள் நிழற்படத்தை யெப்பாச்சினின் அறையில் அவருடன் பார்த்துக் கொண்டிருந்தாகக் கூறினான். யெபாச்சின்னின் மனைவி அப்படத்தைப் பார்க்க விரும்புவதாகவும் அதை எடுத்துவருமாறும் வேண்டுகிறாள். அக்லயாவைப் பற்றி அறிந்திருந்ததால் கன்யாவிற்கு இன்னிலை சங்கடம் அளித்தது. அரசன் சரியான ஒன்றையே செய்கிறான், ஆனால் அது நிகழ்காலத்திற்கு எதிராய் அமைந்துவிடுகிறது. எப்படி நாசுடாசியா மீதான பரிவின் காரணமாக அவளைக் காதலித்தானோ, அதே போல், அவனைச் சுற்றியுள்ள கதைமாந்தர்களைக் காக்க விரும்பி, அக்லயாவை காதலிக்கிறான். இறுதியில் அக்லயாவைத் தேர்ந்தெடுக்கிறான் அரசன், நாசுடாசியா ரோகோசின்னுடன் ஓடிவிடுகிறாள். நசுடாசியா மிசுகினின் எளிய குணத்தாலும், அறிவுத் திறனிலும் கவரப்படுவதால், ரோகோசின் மிஷ்கின் அரசனின் மீது பொறாமை கொள்கிறான். அரசனின் தயாள குணத்தினால் ரோகோசினால் இறுதிவரையில் அவனை மன்னிக்கவே முடியவில்லை.

## மேற்கோள்கள்

பகுப்பு:கதை மாந்தர்கள்
செர்கி லெட்சுமி

**செர்கி லெட்சுமி** (), பிரெஞ்சு நாட்டுத் தீவான மார்த்தினீக்கில் பிறந்தவர். பிரெஞ்சு பிராந்திய அரசுக் குழுவில் உறுப்பினராக இருந்தார். இவர் ஓர் அரசியல்வாதி ஆவார். இத்தீவின் ஒரே தமிழ் அரசியல்வாதி இவரே. இவர் பிரான்சின் சொர்போன் நகரில் படித்து புவியியல் பாடத்தில் முனைவர் பட்டம் பெற்றார்.

## மேலும் பார்க்கவும்
*  செர்கி லெட்சுமியின் தளம்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:பிரான்சியத் தமிழர்
பகுப்பு:பிரெஞ்சு அரசியல்வாதிகள்
விண்மீன்கள் நிறைந்த இரவு

***விண்மீன்கள் நிறைந்த இரவு*** (*The Starry Night*) என்பது நெதர்லாந்து பின்-உணர்வுப்பதிவுவாத ஓவியர் வின்சென்ட் வான் கோ என்பவரால் வரையப்பட்டது. தெற்கு பிரான்சிலுள்ள தன்னுடைய வீட்டுப் பலகணிக்கு வெளியே இரவில் தெரியும் காட்சியைச் சித்தரித்து, அவர் நினைவிலிருந்து வரையப்பட்டது. இது வான் கோவின் புகழ்பெற்ற ஓவியங்களில் ஒன்றாகவும், பரவலாக தலைசிறந்த ஒன்றாகவும் புகழப்படுகிறது.

## குறிப்புகள்

## வெளி இணைப்புகள்

*Starry Night'' on Google Art Project
*smARThistory: van Gogh's ''Starry Night'' 
*Multimedia study of van Gogh, McLean and Sexton
*On Exhibit at the Van Gogh Museum in Amsterdam February 13-June 7 2009, retrieved January 31, 2009 
*The Starry Night at the Most Famous Paintings 

பகுப்பு:ஓவியங்கள்
சோம்பு

**சோம்பு**(Anise) , என்பது அபியேசியே (Apiaceae) குடும்பத்தைச் சேர்ந்த நறுமணமிக்க ஒரு பூக்கும் தாவரம் ஆகும். கிழக்கு மத்திய தரைக்கடல் பகுதி மற்றும் தென்மேற்கு ஆசியாப் பகுதியைத் தாயகமாகக் கொண்டது. சோம்பு அதிமதுரம், அண்ணாசிப்பூ, மற்றும் பச்சடி வகையில் பயன்படுத்தப்படும் சில செடிகளுக்கு இணையான சுவையை உடையது.

## உயிரியல்
சோம்பு மருத்துவத்திற்குப் பயன்படும் ஒரு மூலிகைத் தாவரம் ஆகும். குட்டையாக இருக்கும் இச்செடி 3 அடி (0.91 மீ) உயரமே வளரும் ஓராண்டுத் தாவரமாகும். இத்தாவரத்தின் இலைகள் தண்டின் அடிப்பகுதியில் நீண்டும்  செ.மீ. அளவுடையதாக சற்றே கதுப்பாக குழியுடையதாகவும் காணப்படும். ஆனால் தண்டின் மேற்பகுதியில் உள்ள இலைகள் பல இலைகளாகப் பிரிந்து ஒரு சிறகைப் போலக் காணப்படும். இதன் மலர்கள் வெண்மை நிறமுடையது. சுமார் 3 மி.மீ விட்டத்துடன் ஓர் அடர்ந்த குடை போல இருக்கும். இதன் பழங்கள் உலர்ந்து 3 முதல் 5 மி.மீ வரை ஒரு நீள்வட்டமாக இருக்கும். இவை பொதுவாக சோம்பு விதைகள் என அழைக்கப்படுகின்றன.

சோம்பு லேபிடோப்டேரா இனத்தைச் சேர்ந்த சிலவகைப் பூச்சிகளான வண்ணத்துப்பூச்சி, அந்துப்பூச்சி போன்றவற்றின் உணவாகவும் பயன்படுகிறது

## பயிரிடும் முறை
சோம்பு நல்ல ஒளியும் செழுமையான செறிவூட்டப்பட்ட மண்ணும் உள்ள பகுதிகளில் மிகச்சிறப்பாக வளரும். பெரும்பாலும் வசந்த காலத்தில் இதன் விதைகள் மண்ணில் விதைக்கப்படுகின்றன. இவை நன்றாக மண்ணில் வேரூன்றி வளரத் தொடங்கியபின் இவற்றை பெயர்த்து நடுவது இல்லை. ஏனெனில் இவைகள் உறுதியான ஆணிவேரை உடையன. எனவே நாற்று சிறியதாக இருக்கும்போதே இவை பெயர்த்து நடப்பட வேண்டும்.

## உற்பத்தி

சோம்பில் அனித்தோல் எனப்படும் மணம் மிகுந்த எண்ணெய் பெறப்படுகிறது. இதன் மருத்துவத்தன்மை, மணம் மற்றும் சுவைக்காக மேற்கத்திய சமையல் முறைகளில் சில உணவு வகைகள், பானங்கள், மற்றும் மிட்டாய்கள் செய்ய சோம்பு பயன்படுத்தப்படுகிறது. தற்போது தென்கிழக்கு ஆசிய, மற்றும் கிழக்கு ஆசிய உணவுகளில் சோம்பிற்குப் பதிலாக தக்கோலம் அல்லது அண்ணாசிப்பூ (அண்ணாசி மொக்கு) எனப்படும் சோம்பு இனத்தைச் சேராத மசாலாப் பொருள் பயன்படுத்தப்படுகிறது. இதனால் சோம்பின் உற்பத்தி கணிசமாகக் குறைந்து அண்ணாசிப்பூ உற்பத்தி அதிகரித்துள்ளது. மேற்கத்திய சந்தைகளில் சோம்பின் இடத்தினைப் அண்ணாசிப்பூ பிடித்துள்ளது. 1999 களில் சோம்பிலிருந்து உற்பத்தி செய்யப்படும் எண்ணெய் 8 டன்னாகவும் அதே நேரம் அண்ணாசிப் பூவிலிருந்து உற்பத்தி செய்யப்பட்ட எண்ணெய் 400 டன்னாகவும் இருந்தது.

 

## மேற்கோள்

பகுப்பு:பூக்கும் தாவரங்கள்
பகுப்பு:மசாலாப் பொருட்கள்
சுதை ஓவியம்

**சுதை ஓவியம்** (*fresco*) என்பது சுவரில் சுண்ணாம்பு காரைப்பூச்சு பூசி அந்த சாந்து காய்வதற்குள் வரையப்படும் ஓர் சுவர் ஓவிய தொழில் நுட்பமாகும். நிறமூட்டுப் பொருளுக்கான ஊடு பொருளாக நீர் பாவிக்கப்பட்டு, சாந்தின் துளைகள் வழியே, வண்ணப் பூச்சு சாந்தில் சேர்ந்துவிடும் ஒன்றாக இம்முறை உள்ளது. சுதை ஓவிய நுட்பம் பழங்காலத்தில் கையாளப்பட்டு, இத்தாலிய மறுமலர்ச்சி ஓவியங்களுடன் நெருக்கமான தொடர்புபட்டது.

தமிழகத்தின் சித்தன்னவாசல் குகை ஓவியங்கள், தஞ்சாவூர் பெரிய கோயில் கருவறை சுற்றுச் சுவருக்குள் உள்ள இராசராசன் ஓவியம், சுந்தரர் கைலாயம் செல்லும் ஓவியம் போன்றவை  இவ்வகைப்பட்டவையே. இந்த ஒவியங்கள் வரைய இயற்கையாக கிடைக்கும் பொருட்களே பயன்படுத்தப்பட்டன. பதினோராம் நூற்றாண்டுவரை தமிழகம் சுதை ஓவியங்களுக்கு புகழ்பெற்ற மண்ணாக இருந்தது. கலை நுணுக்கங்கத்தோடு வரையத் தெரிந்த பல கலைஞர்கள் தமிழகத்தில் அக்காலத்தில் வாழ்ந்தனர். தமிழ் பேரரசுகளான சோழ, பாண்டிய பேரரசுகள் மறைந்தபோது இந்தக் கலை தமிழகத்தில் அழிந்துபோனது.

## குறிப்புகள்

## வெளி இணைப்புகள்

* Museum of Ancient Inventions: Roman-Style Fresco, Italy, 50 AD
* Sigiriya Frescoes, The Mary B. Wheeler Collection, University of Pennsylvania Library 
* Fresco Paintings 

சுதை ஓவியத் தொழில் நுட்பம்
* Fresco Techniques
* Painting a Fresco, Lessons and Examples: Buon and Secco Fresco by Donald A. Jusko
* Fresco School
* High Fresco - The Art of Ben Long 
* The Art of Fresco Recaptured by Steve Bogdanoff
*Web gallery of Art 
* The Fresco Portrait of Pope John Paul II by Fernando Leal Audirac 

பகுப்பு:ஓவியப்பாணிகள்
வார்ப்பிரும்பு

**வார்ப்பிரும்பு ** (*cast iron*) இரும்பு அல்லது  இரும்புக் கலவையை நீர்மநிலைக்கு மாறுமாறு காய்ச்சி வார்ப்பு அல்லது அச்சுகளில் ஊற்றி திண்மநிலைக்கு குளிர்வித்துப் பெறும் இரும்பு வகை ஆகும். பொதுவாக இது  கசடிரும்பு அல்லது பன்றியிரும்பிலிருந்து தயாரிக்கப்படுகிறது. கலவை மாழையில் உள்ள தனிமங்களால் உடையும்போது இதன் வண்ணம் பாதிப்படைகிறது. **வெள்ளை வார்ப்புரும்பில்**  கார்பைடு துகள்கள் இருப்பதால் விரிசல்களை நேராகச் செல்ல அனுமதிக்கிறது. வெண்கருமை வார்ப்புரும்பு கிராபைட்டு தகடுகளை கொண்டிருப்பதால் விரிசல்களை திசைமாற்றி பல சிறு விரிசல்களை உருவாக்குகிறது.

இதன் முதன்மை கலவை உறுப்புகளாக கரிமம் (C) மற்றும் சிலிகான் (Si) உள்ளன. கரிமத்தின் பங்கு 2.1 முதல் 4&nbsp;wt% ஆகவும் மற்றும் சிலிகானின் பங்கு 1 முதல் 3&nbsp;wt% ஆகவும் உள்ளது. கரிமத்தின் அடக்கம் மிகக் குறைவாக உள்ள இரும்பு எஃகு எனப்படுகிறது.  எனவே இவற்றை இரும்பு-கரிமம்-சிலிகான் கலவை மாழையாகக் கருதலாம். இதன் திண்மமாகும் அடிப்படையை  இருபொருட்சேர்வை இரும்பு-கரிமம் நிலைமாற்ற வரிவடிவத்திலிருந்து பெறலாம். இந்தக் கலவைகள் பெரும்பாலும் இரும்பு-கரிமம் அமைப்பின் எளிதுருகு புள்ளிக்கு  அண்மையில் இருப்பதால் இதன் உருகுநிலை பொதுவாக  முதல்  வீச்சகளில் உள்ளது. இது கலப்பற்ற இரும்பின் உருகுநிலையை விட  குறைவாகும்.

மென்றகடாக்கத்தக்க வார்ப்பிரும்பைத் தவிர்த்து பிற வார்ப்பிரும்புகள் நொறுங்கும் தன்மை உடையன. இதன் பண்புகளான குறைந்த உருகுநிலை, நல்ல பாய்மம், வார்க்கத்தக்க தன்மை, சிறந்த  இயந்திர வினைமை, உருமாற்ற எதிர்ப்பு மற்றும்  தேய்தல் எதிர்ப்பு ஆகியவற்றால் வார்ப்பிரும்பு பல பொறியியல் செயல்பாடுகளுக்கு சிறந்த பொருளாக விளங்குகிறது. குறிப்பாக குழாய்கள், இயந்திரங்கள், தானுந்துத் தொழில் உதிரிபாகங்கள் (உருளைத் தலைபாகம், உருளைத் தொகுதி, பல்லிணைப் பெட்டி) ஆகியவற்றைத் தயாரிக்கப்  பயன்படுத்தப்படுகின்றது. இது துருவினால் செயலிழப்பதில்லை.

## மேலும் படிக்க
*John Gloag and Derek Bridgwater, *A History of Cast Iron in Architecture*, Allen and Unwin, London (1948)
*Peter R Lewis, *Beautiful Railway Bridge of the Silvery Tay: Reinvestigating the Tay Bridge Disaster of 1879*, Tempus (2004) 
*Peter R Lewis, *Disaster on the Dee: Robert Stephenson's Nemesis of 1847*, Tempus (2007) 
*George Laird, Richard Gundlach and Klaus Röhrig, *Abrasion-Resistant Cast Iron Handbook*, ASM International (2000) 

## வெளி இணைப்புகள்

* Metallurgy of Cast Irons, Cambridge University
* Forensic engineering:the Tay Bridge disaster. .
* Spanish cast-iron bridges

பகுப்பு:கட்டிடப் பொருட்கள்
பகுப்பு:சீனக் கண்டுபிடிப்புக்கள்
பகுப்பு:பிரித்தானியக் கண்டுபிடிப்புகள்
பகுப்பு:இரும்புக் கலப்புலோகங்கள்
பகுப்பு:இரும்பு
பகுப்பு:உலோகவேலை
தமிழர் சணல் பொருட்கலை

தமிழர் ஊர்களில் சணலை மூலப்பொருளாகக் கொண்டு பல்வேறு பொருட்களை உற்பத்தி செய்யும் வேலையை **தமிழர் சணல் பொருட்கலை** எனலாம்.  அண்மைக் காலமாக அதிகரித்துவரும் சூழலியல் அக்கறையினால் சணலினால் செய்யப்பட பொருட்கள் கூடிய வரவேற்பைப் பெற்று வருகின்றன.   இவ்வாறு செய்யப்படும் பொருட்களின் கணிசமான பகுதி வட அமெரிக்காவிற்கு ஏற்றுமதி செய்யப்படுகின்றன.  

சணல் பொருள் தயாரித்தல் பெரும்பாலும் கைத்தொழிலாக முன்னெடுக்கப்படுகிறது.  இத் துறையில் பெண்கள் பெருமளவில் பங்கெடுக்கிறார்கள்.  

## பொருட்கள்
* சணல் துணி
* சாக்கு
* சணல் கைப்பை
* கோணி பை
* நகர்பேசி உறை
* மடிக்கணினி உறை
* திரைச்சீலை
* விரிப்புக்கள்
* உடை
* கயிறு

## வெளி இணைப்புகள்
* சணல் பொருட்கள் ஏற்றுமதி 

பகுப்பு:தமிழர் கைத்தொழில்கள்
தேனிரும்பு

**தேனிரும்பு ** (*Wrought iron*) எஃகை விட குறைந்த கரி சேர்ந்த இரும்பு கலவை மாழை ஆகும்.  தேனிரும்பைத்  தயாரிக்கையில் நார்த்தன்மையுடைய கசடுகள் அதில் சிக்குண்டு உள்ளதே இதன் சிறப்பியல்பாகும்.  இதனால் தேனிரும்பை பொறிக்கும் போதும் உடைக்குமளவில் வளைக்கும்போதும் மரத்தைப் போன்றே  "வரிகள்" உடன் காணப்படுகிறது.  இது வலு மிக்கதாகவும்,  தகடாக்கத் தக்கதாகவம்  நீட்டக் கூடியதாகவும் எளிதாக பற்ற வைக்கக் கூடியதாகவும் உள்ளது. வரலாற்றில், இதுவே மிகவும் தூய்மையான இரும்பாக "நல்லிரும்பு" என அறியப்பட்டது; இருப்பினும், தற்போதைய சீர்தரங்கள் கரிமச் சேர்க்கை  0.008 wt%க்கும் கீழாக இருக்க வரையறுப்பதால் இதனை தூய இரும்பாகக் கொள்ள இயலாது.

இரும்புத் தயாரிக்கும் முறைகள் மேம்படுத்தும் முன்னர் தேனிரும்பே மிகவும் வழக்கத்திலிருந்த தகடாக்கக்கூடிய இரும்பாக  இருந்தது. தேனிரும்பிலிருந்தே  வாள்கள், உணவுக் கத்திகள், உளிகள், கோடாரிகள் மற்றும் பிற கூர்மையான கருவிகளைத் தயாரிக்கத் தேவையான எஃகு பெறப்பட்டது.  போர்க்கப்பல்களிலும் தொடர்வண்டிகளிலும் பயன்படுத்தப்பட்டதால் இதன் தேவை 1860களில் உச்சத்தில் இருந்தது.  பின்னர் படிப்படியாக குறைந்து விட்டது.

தேனிரும்பைக் கொண்டு  தறையாணிகள், ஆணிகள், கம்பிகள், சங்கிலிகள், தண்டவாளங்கள்,  தொடர்வண்டி பெட்டியிணைப்புகள், நீர் மற்றும் நாராவிக் குழாய்கள், மரையாணிகள், திருகாணிகள், குதிரை இலாடங்கள், கைப்பிடிகள், அலங்கார அறைகலன்கள் ஆகியன தயாரிக்கப்பட்டன.

தற்போது வணிகரீதியாக தேனிரும்பு தயாரிக்கப்படுவதில்லை. தேனிரும்பால் தயாரிக்கப்பட்டவையாக கூறப்படும் காப்பு சட்டங்கள், பூங்கா நாற்காலிகள்  மற்றும் இரும்புக் கதவுகள் மென் உருக்கால் தயாரிக்கப்படுகின்றன. இருப்பினும் அவை கை வேலைபாடுகளுடன் இருப்பதால் ஆங்கிலத்தில் *ராட்* (வேலை செய்த) *அயர்ன்* என்றே அழைக்கப்படுகின்றன.

## மேற்கோள்கள்

## வெளி இணைப்புகள்
* 
*Restoring Wrought Iron Furniture
*Wrought iron in China and Europe 

பகுப்பு:கட்டிடக்கலைக் கூறுகள்
பகுப்பு:கட்டிடப் பொருட்கள்
பகுப்பு:சீனக் கண்டுபிடிப்புக்கள்
பகுப்பு:இரும்புக் கலப்புலோகங்கள்
பகுப்பு:ஆன் அரசமரபு
பகுப்பு:இரும்பு
பகுப்பு:உலோகவேலை
நீராவி உந்துபொறி

**நீராவி உந்துபொறி ** (*steam locomotive*)  நீராவியால் இயங்கும் பொறியின் வழியே ஆற்றலைப் பெறுகின்ற ஓர் தொடர்வண்டி உந்துபொறி ஆகும். இவ்வகை உந்துபொறிகளில் ஏதேனும்  எரிபொருளுக்குத் (வழமையாக விறகு, கரி அல்லது எண்ணெய்) தீ மூட்டி  கொதிகலனில் உண்டாக்கப்படும் நீராவியால்  நீராவிப்பொறி இயக்கப்படுகிறது.  எரிபொருளும்  நீரும் உந்துப் பொறியிலேயே (அல்லது அதன்கூடவே பின்னால் இழுக்கப்படும் வண்டிகளில்) எடுத்துச் செல்லப்படுகிறது.

நீராவி உந்துபொறிகள் முதலில் ஐக்கிய இராச்சியத்தில் உருவாக்கப்பட்டன. தொடர்வண்டிப் போக்குவரத்தில் இருபதாம் நூற்றாண்டின் முன்பகுதி வரை இவை பெரிதும்  பயன்படுத்தப்பட்டு வந்தன. பின்னர் படிப்படியாக மின் உந்துபொறிகளும் டீசல் உந்துபொறிகளும் இவற்றிற்கு மாற்றாக அமைந்தன.

## வெளி இணைப்புகள்

*TV and Radio programmes from the BBC archives celebrating steam trains
*Database of surviving steam locomotives in North America
*Information on North American steam railroads in operation
*UK heritage railways and preserved locomotives database
*National Preservation. Uk's leading forum on UK heritage railways
*Pages for the British project to build a modern steam locomotive. The Advanced Steam Locomotive. (5AT) 
*International Steam Locomotives 
*Tracks of Time 
*Photos of Steam Locomotives  Photos of Steam Locomotives from all over the World
*Cross-section of steam locomotive video from Finland, Haapamäki steam locomotive park - Youtube.com
*

பகுப்பு:உந்துபொறிகள்
குற்றகலப் பாதை

**குற்றகல இருப்புப் பாதை** (*narrow gauge railroad*) என்பது தண்டவாளங்களுக்கு இடையே உள்ள தொலைவு சீர்தர அகலமான 1,435 மிமீ (4 அடி 8 1⁄2 அங்) விடக்  குறைவான அகலத்தைக் கொண்டுள்ள இருப்புப்பாதை ஆகும். இயக்கத்தில் இருக்கும் பெரும்பான்மையான குற்றகலப் பாதைகள் 2 அடி  (610 மிமீ)க்கும்  3 அடி 6 அங் (1,067 மிமீ)க்கும் இடையேயான அகலத்தைக் கொண்டுள்ளன. இந்தியாவில் 1,000 மிமீ (3 அடி 3 3⁄8 அங்) அகலமுள்ள குற்றகலப் பாதைகள் 9442 கி.மீ. தொலைவிற்கு உள்ளன. இவை மீட்டர் அகலப் பாதை என அழைக்கப்படுகின்றன. 2 அடி 6 அங் (762 மிமீ) அகலப் பாதைகளும் 2 அடி (610மிமீ) அகலப் பாதைகளும் இயக்கத்தில் உள்ளன. இவையே இந்தியாவில் குற்றகலப் பாதைகள் எனப்படுகின்றன. இவை பெரும்பாலும் மலை அல்லது காட்டுப் பகுதிகளில் இயங்குகின்றன. மார்ச்சு 2008 ஆண்டில் 2479 கி.மீ. தொலைவிற்கு இவ்வகை இருப்புப் பாதைகள் இயக்கத்தில் இருந்தன.

## காட்சிக் கூடம்

பகுப்பு:இரும்புப் பாதைகள்
பகுப்பு:வகை வாரியாக இரும்புத்தடம்
சுப்ரதா பால்

**சுப்ரதா பால்** (**Suprata Pal**- பிறப்பு: நவம்பர் 24, 1986) என்பவர் இந்தியாவைச் சேர்ந்த கால்பந்து வீரராவார்.  இவர் இந்திய கால்பந்து அணி மற்றும் பிரயாக் யுனைடெட் கால்பந்துக் கழகத்துக்கு இலக்கு காப்பாளராக (கோல் கீப்பர்) ஆடிவருகிறார்.  முன்னதாக இவர் டாடா கால்பந்து பயிற்சிக் கழகத்துக்காக ஆடியிருக்கிறார்; கொல்கத்தாவைச் சேர்ந்த மோகன் பகங் கால்பந்துக் கழகத்துக்காக ஆடும்போது இவரது பெயர் இந்திய கால்பந்து வட்டங்களில் ஓங்கியொலிக்கத் தொடங்கியது.  அதற்குப் பிறகு புனே கால்பந்துக் கழகத்துக்காக மூன்று பருவங்கள் ஆடியுள்ளார்; தற்போது பிரயாக் யுனைடெட்-டுக்கு ஆடிவருகிறார்.  ஆகத்து 2007-ல் நேரு கோப்பை பன்னாட்டு கால்பந்து போட்டியை முதல் முறையாக வென்ற இந்திய கால்பந்து அணியில் பங்குவகித்தார்.  மேலும் 27 ஆண்டுகள் இடைவெளிக்குப் பிறகு ஆசிய கால்பந்துக் கூட்டமைப்பின் ஆசியக் கோப்பைக்கு (2011) தகுதிபெற்று, பங்குபெற்ற இந்திய கால்பந்து அணியிலும் பங்குவகித்தார்.

## குறிப்புதவிகள்

## வெளியிணைப்புகள்
* 

பகுப்பு:இந்திய காற்பந்தாட்ட வீரர்கள்
பகுப்பு:1986 பிறப்புகள்
பகுப்பு:வாழும் மக்கள்
லூசு மோகன்

**லூசு மோகன்** என அழைக்கப்படும் **ஆறுமுகம் மோகனசுந்தரம்** (*Arumugam Mohanasundaram*, 8 பெப்ரவரி 1928 - 16 செப்டம்பர் 2012), தமிழ்த் திரைப்பட நடிகர் ஆவார். இவர் ஆயிரத்திற்கும் மேற்பட்ட திரைப்படங்களில் நகைச்சுவை நடிகராக நடித்திருக்கிறார். சென்னைத் தமிழில் சரளமாகப் பேசி நடித்ததனால் இவர் பிரபலமானார். பல மேடை நாடகங்களிலும் இவர் நடித்திருக்கிறார்.

## வாழ்க்கைச் சுருக்கம்
காஞ்சிபுரத்தில் பிறந்தவர் மோகன். இவரின் தந்தை லூசு ஆறுமுகமும் ஒரு நகைச்சுவை நடிகரே. 1944 ஆம் ஆண்டில் வெளியான ஹரிச்சந்திரா திரைப்படத்தில் பு. உ. சின்னப்பாவிடன் இணைந்து நடித்தார். ஆனாலும், இவர் பிற்காலத்தில் கமலகாசன், இரசினிகாந்து ஆகியோரின் திரைப்படங்களில் நடித்துப் புகழ் பெற்றார்.

1979 இல் வெளியான ரோசாப்பூ ரவிக்கைக்காரி என்ற திரைப்படம் இவருக்குப் பெரும் புகழைத் தேடிக் கொடுத்தது. தொடர்ந்து ஆயிரத்திற்கும் மேற்பட்ட திரைப்படங்களில் நடித்தார். தமிழ் தவிர மராத்தி, போச்புரி, இந்தி, துளு ஆகிய மொழிப்படங்களிலும் நடித்துள்ளார். 2000 ஆம் ஆண்டில் தமிழக அரசின் கலைமாமணி விருது இவருக்கு வழங்கப்பட்டது.

## பிற்காலம்
இவரது கடைசித் திரைப்படம் தங்கர் பச்சானின் அழகி (2002) ஆகும். இவரின் மனைவி பச்சையம்மாள் 2004 ஆம் ஆண்டில் இறந்து விட்டார். லூஸ் மோகன் சென்னை மயிலாப்பூரில் உள்ள தனது சொந்த வீட்டில் மகன் கார்த்திகேயனுடன் வசித்து வந்தார். உடல்நலக் குறைவு காரணமாக 2012 செப்டம்பர் 16  ஞாயிற்றுக்கிழமை காலமானார். மறைந்த லூஸ் மோகனுக்கு ஒரு மகனும், மூன்று மகள்களும் உள்ளனர்.

## மேற்கோள்கள்

## வெளி இணைப்புகள்
* 
* 
*

பகுப்பு:1928 பிறப்புகள்
பகுப்பு:2012 இறப்புகள்
பகுப்பு:தமிழ் நகைச்சுவை நடிகர்கள்
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
பகுப்பு:காஞ்சிபுரம் மாவட்ட மக்கள்
சுவர் ஓவியம்

thumb|300px|ஜீன் அன்ரேயின் கூரை ஓவியம், பிரான்சு
**சுவர் ஓவியம்** (*mural*) என்பது சுவரில், கூரையில் அல்லது பெரிய நிரந்தரமான மேற்பரப்பில் நேரடியாக மேற்கொள்ளப்படும் கலை வேலைப்பாடான ஓவியமாகும். சுவர் ஓவியத்தின் குறிப்பிடத்தக்க தனிச்சிறப்பான பண்பு என்னவெனில், அங்குள்ள இடவெளியின் கட்டட மூலக் கூறுகள் படத்துடன் இசைவாய் உள்வாங்கப்படுவதாகும்.

சில சுவர் ஓவியங்கள் சுவரில் இணைக்கப்பட்டுள்ள பாரிய திரைச் சீலைகள் மீது வரையப்படுகின்றன. இவ்வாறான ஓவிய வேலைகள் "சுவர் ஓவியம்" என அழைக்கப்படுவதில் கலை உலகில் மாறுபட்ட சில கருத்துக்கள் உள்ளன. ஆயினும் இவ்வாறான நுட்பங்கள் 19ம் நூற்றாண்டின் பிற்பகுதியிலிருந்து பொதுவாகக் காணப்பட்டு வருகின்றன.

## குறிப்புகள்

## வெளி இணைப்புகள்

* How to prepare a mural wall and protect the mural
* Political Wall Murals in Northern Ireland
* Calpams
* Murals.trompe-l-oeil.info  French and European gate of murals: 10 000 pictures and 1100 murals
* Temple Mural Paintings of Tamilnadu
* The National Society of Mural Painters (USA; founded 1895)
* Ancient Maya Art 
* Ancient Prehispanic Murals
* Global Murals Conference 2006 at Prestoungrange
* Mural Decoration in 1911 Britannica
* The Melville Shoe Mosaic, an early 20th century ceramic tile mural at 44 Hammond Street in Worcester, MA 
* Take an online tour of the murals in Belfast, Northern Ireland
* The IOF archive: The world´s largest archive of murals and wall decors 
* ''Albert Krehbiel's murals at the Illinois Supreme Court Building'': The Third Branch - A Chronicle of the Illinois Supreme Court; The History of the Illinois Supreme Court 
* [Slideshow of [Albert Henry Krehbiel]'s murals at the Illinois Supreme Court Building—Welcome to Illinois Courts] 

பகுப்பு:ஓவியப்பாணிகள்
பகுப்பு:கலைகள்
வகையிடலின் அடுக்கு விதி

நுண்கணிதத்தில் **வகையிடலின் அடுக்கு விதி** அல்லது சுருக்கமாக **அடுக்கு விதி** (*power rule*) என்பது வகையிடல் விதிகளுள் ஒன்று. வகையிடலின் நேரியல் தன்மையால் பல்லுறுப்புக்கோவைகளை வகையிட இவ்விதி பயன்படுகிறது.

இவ்விதியின் கூற்று:

: \frac{d}{dx} x^n = nx^{n-1} , \qquad n \neq 0.

இவ்விதி, பூச்சியத்தைத் தவிர பிற அனைத்து அடுக்குகளுக்கும் பொருந்தும். அடுக்குப் பூச்சியமாக இருந்தால் மாறிலி விதிப்படி வகையிடலாம். மாறிலி விதிப்படி x^0 இன் மதிப்பு பூச்சியமாகும்.

ஆனால் அடுக்கு விதிப்படி வகையிட்டால்:

:\frac{d}{dx}(x^0) = 0 \cdot x^{-1}, இதன் மதிப்பு x=0 எனும்போது வரையறுக்கப்படாததாக உள்ளது.

x^{-1} ஐத் தவிர மற்ற அனைத்து x இன் அடுக்குகளையும் அடுக்கு விதியின் நேர்மாறு விதியைப் பயன்படுத்தித் தொகையிடலாம்.

:\int\! x^n \,dx= \frac{ x^{n+1}}{n+1} + C, \qquad n \neq -1.

இந்த வரையறுக்கப்படாத தொகையீட்டில், C என்பது தொகையீட்டின் மாறிலி.

மேலே தரப்பட்டுள்ள தொகையீட்டு விதியைப் பயன்படுத்தி x^{-1} ஐத் தொகையிட முடியாது. இதற்குத் தனி வாய்ப்பாடு உள்ளது.

:\int \! x^{-1}\, dx= \ln |x|+C,

எனவே,

:x^{100} இன் வகைக்கெழு  100 x^{99};

:x^{100} இன் தொகையீடு  \frac{1}{101} x^{101} +C.

## விதியும் நிறுவலும்
பழங்காலத்தில் x^n (n \geq 0) இன் கீழ் அமையும் பரப்பினைத் தரும் *கவாலியரின் குவாடரேச்சர் வாய்ப்பாட்டின்* நேர்மாறு விதியாக வகையிடலின் அடுக்கு விதி கருதப்பட்டது. தற்காலத்தில் வகையிடலின் அடுக்கு விதி முதலில் பெறப்பட்டு அதன் நேர்மாறு விதியாக தொகையிடல் விதி கருதப்படுகிறது.

n \geq 1 எனில்,

:f(x)=x^n \! இன் வகைக்கெழு,

:f'(x)=nx^{n-1},\!

:\left(x^n\right)'=nx^{n-1}.

### நிறுவல்
:f(x) =  x^n

:f(x)-f(a) =  x^n-a^n = (x-a)(x^{n-1}+ax^{n-2}+ \cdots +a^{n-2}x+a^{n-1})

:f'(a) = \lim_{x\rarr a} \frac{f(x)-f(a)}{x-a}
::: =  \lim_{x\rarr a} \frac{x^n-a^n}{x-a} = \lim_{x\rarr a} x^{n-1}+ax^{n-2}+ \cdots +a^{n-2}x+a^{n-1} 

வகுத்தல் செயல் நீக்கப்பட்டதாலும் இது தொடர்ச்சியான சார்பு என்பதாலும் இந்த எல்லையின் மதிப்பு:

:f'(a) = \lim_{x\rarr a} x^{n-1}+ax^{n-2}+ \cdots +a^{n-2}x+a^{n-1} = a^{n-1}+a^{n-1}+ \cdots +a^{n-1}+a^{n-1} = n\cdot a^{n-1} 

வகையிடலின் வகுத்தல் விதியைப் பயன்படுத்தி எதிர்ம அடுக்குகளுக்கும், அடுக்குக்குறி விதிகளையும் வகையிடலின் சங்கிலி விதியையும் பயன்படுத்தி விகிதமுறு அடுக்குகளுக்கும் இவ்வாய்ப்பாட்டை நீட்டித்துக் கொள்ளலாம். அடுக்கு விகிதமுறா எண்ணாக இருந்தால், அதனை விகிதமுறு எண்ணாகத் தோராயப்படுத்திக் கொள்ள வேண்டும்.

## பல்லுறுப்புக்கோவைகளை வகையிடல்

வகையிடலின் நேரியல்புத் தன்மையைப் பயன்படுத்தி பல்லுறுப்புக்கோவையை வகையிடலாம்:

:\left( \sum_{r=0}^n a_r x^r \right)' =
\sum_{r=0}^n \left(a_r x^r\right)' =
\sum_{r=0}^n a_r \left(x^r\right)' =
\sum_{r=0}^n ra_rx^{r-1}.

இதேபோல தொகையிடலில்:

:\int\!\left( \sum^n_{k=0} a_k x^k\right)\,dx= \sum^n_{k=0} \frac{a_k x^{k+1}}{k+1}  + C.

## மேற்கோள்கள்
*கணிதவியல், மேனிலை - முதலாம் ஆண்டு, தொகுதி - 2, தமிழ்நாட்டுப் பாடநூல் கழகம். பக்கம் 73. http://www.textbooksonline.tn.nic.in/Std11.htm 
*  Larson, Ron; Hostetler, Robert P.; and Edwards, Bruce H. (2003). *Calculus of a Single Variable: Early Transcendental Functions* (3rd edition). Houghton Mifflin Company. .

பகுப்பு:வகையீட்டு நுண்கணிதம்
மணற்சிற்பம்

thumb|ஆவுத்திரேலியாவில் இடம்பெற்ற மணற்சிற்பம் காட்சி சிறப்பாக மணற்கலையினை எடுத்துக்காட்டுகின்றது.
**மணற்சிற்பம்** என்பது மண்னைக் கொண்டு கலைத்துவ வடிவமாக உருவாக்கப்படும் வடிவங்களைக் குறிக்கும். மணற்கலை என்பது மணற்சிற்பங்களாகவோ, மணல் ஓவியங்களாகவோ காணப்படலாம். சிறிய அளவில் செய்யப்படும் மண் கோட்டைச் சிற்பங்களும் இதனுள் அடங்கும்.

மண்ணும் நீரும் மணற்சிற்பம் உருவாக்க அடிப்படையாகத் தேவைப்படும். இது பொதுவாக கடற்கரைகளில் இலகுவாகக் கிடைக்கும். அலை கூடிய கடற்கரைகளில் காணப்படும் மணல், அதன் இழையமைப்புத் தன்மையினால் மணற்சிற்பத்தின் உயரத்தையும் கட்டமைப்பையும் மட்டுப்படுத்திவிடும். சிற்பம் செய்ய ஏற்ற நல்ல மண் அழுக்கானதும் சேற்றுப்படிவும் களியும் உள்ள மண் இழையமைப்பையும் ஒழுங்கற்ற வடிவத்தையும் இறுக்கிப் பிடிக்க உதவுகிறது. மணற் கோட்டைகள் பொதுவாக சிறுவர், சிறுமியரால் விளையாட்டுக்காக உருவாக்கப்படும். ஆனாலும் வளந்தவர்களுக்கான போட்டிகள் பெரிய, கடினமான கட்டுமானங்கள் உருவாக வழியேற்படுத்துகின்றன. சில ஏணிகளுடனான 18 அடி உயரமான பாரிய மணற் கோட்டை ரொனால்டு மல்குனிச்சோ என்பவரால் போட்டி ஒன்றின்போது உருவாக்கப்பட்டது. அது செய்து முடிக்கப்பட 1 டன் மணலும் 10 லீட்டர் நீரும் தேவைப்பட்டன. போட்டி ஒன்றில் வெற்றிபெற்ற திறமைமிக்க உக்ரேனிய நாட்டவரான சேனியா சிமோனோவா என்பவரால் உருவாக்கப்பட்ட மணல் ஓவியம் அவருக்கு புகழையும் தேடித்தந்த இணைய இணைப்பு இயற்காட்சியாகவும் இருந்தது. இரண்டாம் உலகப் போர் மற்றும் அதன் தாக்கம் தன் குடும்பத்தை எவ்வாறு பிரித்தது என்பதை அவ் மணல் ஓவியம் சித்தரித்தது..

## குறிப்புகள்

பகுப்பு:சிற்பக்கலை
பனிக்கட்டிச் சிற்பம்

thumb|2009 இல் கியூபெக்கில் நடைபெற்ற விழாவில் உருவாக்கப்பட்ட பனிக் கோட்டை ஒன்று.
**பனிக்கட்டிச் சிற்பம்** என்பது பனிக்கட்டியினை மூலப் பொருளாகக் கொண்டு உருவாக்கப்படும் சிற்ப வடிவங்கள் ஆகும். பனிக்கட்டி மூலம் உருவாக்கப்படும் சிற்பங்கள் நேர்த்தியாக அல்லது தூய அலங்காரமாக பிரித்தொடுக்க அல்லது தனியாக உருவாக்கக் கூடியவை. பனிக்கட்டிச் சிற்பங்கள் அதன் குறுகிய வாழ்நாள் காரணமான பொதுவாக அவை சிறப்பான அல்லது ஊதாரித்தனமான சம்பவங்களின்போது இடம்பெறுகின்றன. 

சிற்பத்தின் வாழ்நாள் சூழலின் வெப்பத்தினால் நிர்ணயிக்கப்படும். அது சில நிமிடங்கள் முதல் சில மாதங்கள் வரை காணப்படலாம். உலகில் பல இடங்களில் பனிக்கட்டி விழாக்களும் பனிக்கட்டி சிற்பம் செதுக்கும் போட்டிகளும் இடம்பெறுகின்றன.

பகுப்பு:சிற்பக்கலை
பகுப்பு:பனி